***Učenje sočutne oskrbe in spreminjanje odnosa družbe ni le stvar razuma in učenja. Je živi zgled ponujene roke umirajočim, njihovim družinam in žalujočim. Gre za naš lasten odnos, kakovost našega življenja in umiranja.***

**Ste pripravljeni nameniti svoj čas za ljudi v stiski?**

Vabimo vas, da se pridružite strokovnemu timu Slovenskega društva Hospic, kjer za oskrbo hudo bolnih in njihovih svojcev razpisujemo prosto delovno mesto

**DIPLOMIRANA MEDICINSKA SESTRA/DIPLOMIRAN ZDRAVSTVENIK** (m/ž)

\***izvajanje in koordinacija programov na območju Podravske regije, delovno mesto v Mariboru**

**OPIS DEL IN NALOG:**

Sprejem umirajočega bolnika v oskrbo. Ugotavljanje potreb bolnika in družine. Timsko načrtovanje celostne oskrbe bolnika in družine. Skrb za udobje bolnika. Povezovanje z zdravstvenimi službami za protibolečinsko in drugo simptomatsko terapijo. Izvajanje zagovorništva pravic bolnika. Izvajanje zdravstveno vzgojne aktivnosti z bolniki in svojci v okviru poklicnih kompetenc. Oskrba umrlega in nudenje opore ob smrti. Ocenjevanje aktivnosti celotnega tima in ocena uspešnosti oskrbe. Sodelovanje v interdisciplinarnem timu hospica in drugih za bolnika in svojce pomembnih strokovnih timih. Razvoj in ohranjanje stika z drugimi zdravstvenimi in socialno varstvenimi organizacijami in strokovnimi delavci z namenom vzpostavljanja med-organizacijskega sodelovanja. Usposabljanje prostovoljcev za prostovoljno delo ob bolnikih. Sodelovanje v raziskovalnih timih. Vodenje zapisov o svojem delu z uporabniki, predpisanih evidenc in priprava poročil.

|  |  |
| --- | --- |
| **OSNOVNI POGOJI:**   * STOPNJA STROKOVNE IZOBRAZBE: VI/2 ali VII * POKLIC: diplomirana medicinska sestra, diplomiran zdravstvenik * DELOVNE IZKUŠNJE: najmanj 2 leti * DODATNO:   + veljavna licenca za delo,   + poznavanje dela z ranljivimi skupinami,   + obvladovanje dela z računalnikom,   + znanje vsaj enega tujega jezika (angleščina je prednost),   + vozniški izpit B kategorije. | **POSEBNI POGOJI:**   * izkušnje pri delu z ranljivimi skupinami, * poznavanje in sprejemanje filozofije hospica, * sposobnost dela v timu, * sposobnost sočutja, zanesljivost, tolerantnost, * čustvena stabilnost, komunikativnost, sprejemanje enakosti, * spoštovanje varovanja osebnih podatkov, * zaželeno poznavanje programa Hipokrat, * zaželeno znanje gerontologije. |

Delovno razmerje bomo sklenili za določen čas do 31. 12. 2023, s trimesečnim poskusnim obdobjem za polni delovni čas, **8 ur na dan, 40 ur na teden in možnostjo podaljšanja za nedoločen čas**. Več informacij na lea.vodisek@hospic.si ali po telefonu na 051 442 552. Prijavno vlogo z dokazili o izpolnjevanju zahtevanih pogojev sprejemamo po e - pošti do 31. 08. 2023, na e- naslov lea.vodisek@hospic.si. Datum objave oglasa: 17. 08. 2023.